Број: 02/4.01-4-011-1441/22

Датум: 26. октобар 2022. године

На основу члана 50. Пословника Народне скупштине Републике Српске („Службени гласник Републике Српске“, број 66/20) Законодавни одбор подноси Народној скупштини **сљедећи**

**И З В Ј Е Ш Т А Ј**

**о разматрању Приједлога закона о измјенама и допунама Закона о извршењу Буџета Републике Српске за 2022. годину, по хитном поступку**

Законодавни одбор Народне скупштине Републике Српске одржао је сједницу 26. октобра 2022. године на којој је разматран Приједлог закона о измјенама и допунама Закона о извршењу Буџета Републике Српске за 2022. годину, по хитном поступку.

Сједници су присуствовали: Душица Шолаја, предсједница Одбора, Валерија Лакић, Срђан Мазалица, Недељко Гламочак, Андреа Дорић и Бојан Видић, чланови Одбора.

Сједници нису присуствовали: Милан Петковић, Дарко Бањац, Гордана Видовић и Владимир Ковачевић, чланови Одбора.

Образложење поменутог приједлога закона поднијела је Рајка Манојловић, представник Министарства финансија.

Након дискусије чланови Одбора су једногласно заузели став да за Приједлог закона о измјенама и допунама Закона о извршењу Буџета Републике Српске за 2022. годину, по хитном поступку постоје претпоставке за разматрање на Тридесет шестој посебној сједници Народне скупштине Републике Српске.

**ПРЕДСЈЕДНИЦА ОДБОРА**

***Душица Шолаја***